Θεσσαλονίκη, 08/01/2026

**Επιπρόσθετη παροχή 350€ από τη Lidl Ελλάς για κάθε μέλος της ομάδας της**

**Γιατί για την εταιρεία οι επιτυχίες αξίζει να γιορτάζονται «μαζί» με τους ανθρώπους της.**

Μια ακόμη χρονιά γεμάτη **ουσιαστικές επιτυχίες** ολοκληρώθηκε για τη **Lidl Ελλάς**. Στο επίκεντρο αυτής της πορείας βρίσκονται **οι άνθρωποί της**, που με καθημερινή προσπάθεια, αφοσίωση και ομαδικότητα στηρίζουν την ανάπτυξη και την πρόοδο της εταιρείας.

Ως έμπρακτη αναγνώριση της συνεισφοράς, η εταιρεία έχει προγραμματίσει να καταβάλει τον **Ιανουάριο έκτακτη επιπρόσθετη παροχή ύψους 350€ μικτά** σε κάθε μέλος της ομάδας της (με τη μορφή διατακτικών τροφίμων).

Η συγκεκριμένη παροχή αποτελεί μια ακόμα ένδειξη της δέσμευσης της Lidl προς τους ανθρώπους της: **αναγνώριση, στήριξη και ανταπόδοση της καθημερινής τους προσπάθειας.** Γιατί στη Lidl οι επιτυχίες γιορτάζονται πάντα «**μαζί»**.

*«Το 2025 ήταν μια χρονιά που ανέδειξε για ακόμη μία φορά τη δύναμη της ομάδας μας. Οι άνθρωποί μας σε καταστήματα, logistics centers και γραφεία είναι ο λόγος που συνεχίζουμε να εξελισσόμαστε και να πετυχαίνουμε υψηλούς στόχους* ***προσφέροντας στον Έλληνα καταναλωτή την καλύτερη σχέση ποιότητας τιμής****. Με αυτή την έκτακτη επιπρόσθετη παροχή θέλουμε να πούμε ένα ειλικρινές «ευχαριστώ» για όλα όσα προσφέρουν. Μαζί συνεχίζουμε, με την ίδια ενέργεια και το ίδιο πάθος.»,* δήλωσε ο **Martin Brandenburger, CEO & Πρόεδρος Διοίκησης Lidl Ελλάς**.

Με σταθερό προσανατολισμό στις αξίες της και με επίκεντρο τον άνθρωπο, η **Lidl Ελλάς** συνεχίζει να **επενδύει στην ομάδα της**, αναγνωρίζοντας ότι η επιτυχία χτίζεται συλλογικά. **Γιατί αξίζει.**

**Επισκεφθείτε τη Lidl Ελλάς και στα:**

**[corporate.lidl.gr](https://corporate.lidl-hellas.gr/)**

**[linkedin.com/company/lidl-hellas](http://www.linkedin.com/company/lidl-hellas)**

**[facebook.com/lidlgr](http://www.facebook.com/lidlgr/)**

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

**[tiktok.com/@lidlhellas](https://www.tiktok.com/@lidlhellas?lang=en)**